**แนวปฏิบัติขณะทำการทดลองภายในห้องปฏิบัติการ**

1. ห้ามนำเด็กและสัตว์เลี้ยงเข้ามาในห้องปฏิบัติการ รวมถึงผู้ที่ไม่เกี่ยวข้อง

2. ทำการทดลองด้วยความระมัดระวัง ไม่หยอกล้อหรือเล่นกัน

3. ไม่ทำการทดลองใด ๆ นอกเหนือไปจากการทดลองที่มีในคู่มือปฏิบัติการ หรือที่ได้รับมอบหมายจากอาจารย์ผู้ควบคุมเท่านั้น

4. ก่อนใช้สารเคมีต้องประเมินความเข้มข้นหรือปริมาณที่ต้องใช้ก่อน และอ่านฉลากข้างขวดอย่างละเอียด เพื่อป้องกันความผิดพลาด การเกิดอันตราย และลดปริมาณการเกิดของเสียในการทดลองนั้นๆ

5. สารเคมีที่แบ่งไปใช้จากขวดสารตั้งต้น หากใช้เหลือห้ามคืนในขวดเดิม

6. การทดลองสารที่มีไอระเหย กรดเข้มข้น มีกลิ่นรุนแรง หรือเป็นแก๊สพิษ ให้ดำเนินการในตู้ดูดควันเท่านั้น

7. ห้ามชิมสารเคมีทุกชนิด และห้ามรับประทานน้ำแข็งจากตู้น้ำแข็งในห้องปฏิบัติการ

8. ห้ามแกว่ง หรือสะบัดเครื่องแก้วที่เปียกน้ำ เพราะทำให้กระเด็นถูกผู้อื่น

9. ห้ามรับประทานอาหารและเครื่องดื่มทุกชนิดในห้องปฏิบัติการ

10. ห้ามวางสิ่งของที่ไม่เกี่ยวข้องกับการทดลองบนโต๊ะปฏิบัติการ และไม่ใช้เครื่องมือผิดประเภท

11. ห้ามทำงานตามลำพังในห้องปฏิบัติการ หากมีความจำเป็นต้องได้รับอนุญาตจากอาจารย์ผู้ควบคุมเท่านั้น

12. ของเสียที่เกิดจากการทดลอง ต้องกำจัดให้ถูกวิธีตามคำแนะนำจากอาจารย์ผู้สอนหรือเจ้าหน้าที่ผู้ควบคุมอย่างเคร่งครัด โดยแยกทิ้งในขวดตามประเภทของขยะ ส่วนของเหลวที่ไม่อันตรายเททิ้งลงอ่างและต้องเปิดน้ำตามลงไปทุกครั้ง

13. ล้างและเก็บวัสดุอุปกรณ์เครื่องแก้วที่ใช้ในการทดลองให้สะอาดหลังการทดลองเสร็จสิ้น

14. หากผู้ทดลองเกิดอุบัติเหตุในขณะทำการทดลอง มีการบาดเจ็บทุกชนิด ต้องแจ้งอาจารย์ผู้สอนในรายวิชาในห้องปฏิบัติการทุกครั้ง

15. ปิดเครื่องมือวิทยาศาสตร์ อุปกรณ์จ่ายน้ำ ไฟฟ้า ประตูหน้าต่าง เก็บสัมภาระ และตรวจสอบความเรียบร้อยทุกครั้งก่อนออกจากห้องปฏิบัติการ